বঙ্গবন্ধু সেতুতে নতুন সিস্টেমে টোল ফাঁকির অভিযোগ! | টি নিউজ বিডি
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
বঙ্গবন্ধু সেতুতে নতুন সিস্টেমে টোল ফাঁকির অভিযোগ!
0
এক্সক্লুসিভ, কালিহাতী, ভূঞাপুর, শীর্ষ সংবাদ, সর্বশেষ ৫০
মে 31, 2017
অ+ অ-
ইমেইল প্রিন্ট
শেয়ার করুন
স্টাফ রিপোর্টার ॥
বঙ্গবন্ধু সেতুতে টোল আদায়ে নিয়োজিত কম্পিউটার নেটওয়ার্ক সিস্টেম (সিএনএস) কোম্পানী সেতুর টোল আদায়ে তাদের নিজস্ব নতুন সিস্টেম স্থাপন করে পরিবহনের টোল ফাঁকি দিচ্ছে এমন অভিযোগ উঠেছে। টোল আদায়ের এক্সজ্যাম্পট ওয়ারেন্ট লগে (Exempt Warrant Log) রিপোর্টে দেখা গেছে ৫শ’ টাকার তিনটা গাড়ি। টোল কালেক্টর ৮ ঘন্টা ডিউটি শেষে শিফট রিপোর্র্টে রয়েছে ২১টা গাড়ি। এরমধ্যে বড় বাস, বড় ট্রাক রয়েছে। যা সেতু পারপারের ক্ষেত্রে বাংলাদেশ সেতু কর্তৃপক্ষের (বিবিএ) কোন অনুমোদন নেই। প্রায় প্রতিটি বুথে প্রতি শিফটে এ ধরনের ঘটনা ঘটছে। বাড়তি গাড়ি সেতু পারাপার করছে সিএনএস কোম্পানী। সেতুপূর্ব ও পশ্চিমে মোট ১২টি বুথ থেকে টোল আদায় করা হচ্ছে। ৮ ঘন্টা পরপর একজন করে টোল কালেক্টররা পরিবর্তন হয়।
অন্যদিকে টোল কালেক্টর ৮ ঘন্টা টোল আদায় শেষে রিপোর্ট প্রিন্ট করার পর কালেকশনের থেকে গাড়ি সংখ্যা বেশি হলে সেখানে রিপোর্টটি পুনরায় এডিট করে প্রিন্ট করে বিবিএকে দেখাচ্ছে সিএনএস কোম্পানী। এমন অনিয়মের কারণে সরকার লাখ লাখ টাকার রাজস্ব হারাচ্ছে। অভিযোগ আছে অনিয়মের এই টাকা ভাগ করে নিচ্ছেন সিএনএস কোম্পানী ও বিবিএর উচ্চপদস্থ কর্তারা। কয়েক সপ্তাহের অনুসন্ধানে বের হয়ে এসেছে এমন সব তথ্য।
জানা গেছে, বাংলাদেশ সেতু কর্তৃপক্ষের অনুমোদন রয়েছে সেতুর পূর্ব ও পশ্চিম থানার একটি টহল গাড়ি, সেনাবাহিনীর ২৮টি, সেতু পরিচালনা ও রক্ষনাবেক্ষনের জন্য নিয়োজিত গাড়িগুলো এবং বিবিএর নির্দিষ্ট কিছু সংখ্যক গাড়ি সেতু এক্সাম্পশনে পার হতে পারবে। অথচ সিএনএস কোম্পানীর টোল আদায়ের এক্সাম্পট রিপোর্টে অনেক বাস ও ট্রাক দেখা গেছে।
অনুসন্ধানে জানা গেছে, প্রতিদিন তিন শিফটে ১২টি বুথ দিয়ে সিএনএস কোম্পানী শত শত গাড়ি এক্সাম্পশনে গাড়ি পারাপার করছে। ফলে সরকার বিপুল পরিমান টাকার রাজস্ব হারাচ্ছে। সরেজমিনে গিয়ে দেখা গেছে, বঙ্গবন্ধু সেতুর পূর্ব ও পশ্চিমে টোল আদায়ের জন্য বাংলাদেশ সেতু কর্তৃপক্ষের (বিবিএ) প্রধান প্রকৌশলীর স্বাক্ষরিত একটি চিঠির প্রেক্ষিতে বিনামুল্যে টোল আদায়ের জন্য অস্থায়ীভাবে কন্ট্রাক পাওয়া কম্পিউটার সিস্টেম নেটওয়ার্ক (সিএনএস) কোম্পানী সেতুতে নতুন সিস্টেম “সফটওয়্যার রিয়েল টাইম অনলাইন ওয়েব বেইজড মর্ডান টোল কালেকশন সিস্টেম” ও ওয়েব বেইজড অডিট ও মনিটরিং সিস্টেম স্থাপন করে। যদিও পূর্বে সেতুতে টোল আদায়ের জন্য আন্তর্জাতিক মানসম্পন্ন এবং বিশেষজ্ঞ কনসালটেন্ট এর পর্যবেক্ষণে পূর্বের সিস্টেম স্থাপিত হয়েছিল। যার দ্বারা সেতুতে টোল আদায় করেছে। কিন্তু বর্তমানে সিএনএস কোম্পানী মুন্সিগঞ্জের মুক্তারপুরে সেতুতে স্থাপিত সিস্টেম দিয়ে দেশের বৃহৎ বঙ্গবন্ধু সেতুতে সেই সিস্টেম দিয়েই টোল আদায় করছে। যা আন্তর্জাতিক মানের তো নয়ই এবং কোন বিশেষজ্ঞ বা কনসালটেন্টের দ্বারা পরীক্ষা-নিরীক্ষা ছাড়াই নতুন সিস্টেম বসানো হয়েছে।
টোলের লেনগুলোতে কোন সেন্সর না থাকায় গাড়ি টোল পাড় হওয়ার সময় কোন ট্রানজ্যাকশন নম্বর উঠে না। ফলে একাধিক গাড়ি টোকেন ছাড়াই পার হয়ে যেতে পারে। ফলে ট্রানজ্যাকশন নম্বর না থাকার ফলে গাড়ি টোল পার হলে সেটি সনাক্ত করার কোন উপায় থাকে না। গত ২৩ মার্চ সিসি ক্যামেরার ফুটেজে দেখা গেছে নতুন সিস্টেম বিকল হয়ে যাওয়ায় একটি প্রাইভেটকার টোল রশিদ নেয়ার জন্য অপেক্ষা করছে। এ সময়ই একটি গাড়ি টোল কালেক্টরকে টাকা দিয়ে টোকেন না নিয়েই প্রাইভেটকারটিকে অভারটেক করে টোল পার হয়ে গেছেন। গাড়িটি দ্রুত যেতে দেখে নিরাপত্তার দায়িত্বে থাকা এক কর্মী বাধা দিলে টোল প্লাজা থেকে ছেড়ে দিতে বলে। টোল বুথের ভিতরের ক্যামেরার ফুটেজ থেকে বিনা রশিদে টাকা গ্রহনের দৃশ্যটি দেখা গেছে।
সিএনএস কোম্পানীর দাবী করেছে সেতুতে নতুন সিস্টেমে টোল আদায়ের জন্য বাংলাদেশ রোড এন্ড ট্রান্সপোর্ট অর্থরিটি (বিআরটিএ) এর ডাটা বেইজড ব্যবহার করা হচ্ছে। যদিও বিআরটিএর দেয়া ব্লু-বুকে গাড়ির ক্যাপাসিটি দেয়া আছে কেজিতে। কিন্তু সিএনএসের নতুন সিস্টেমে টোল আদায়ের ক্ষেত্রে গাড়ির ওজন টন হিসেবে নির্ধারণ করা হয়েছে। এতে সিএনএস কোম্পানীর মনগড়াভাবে গাড়ির ক্যাপাসিটি নির্ধারণ করে গাড়ি প্রতি বেশি টোল আদায় করছে। এতে করে প্রতিনিয়তই গাড়ির চালকদের সাথে বাড়তি টোল আদায় নিয়ে ঝগড়া ও মারধরের ঘটনা ঘটছে। গত ১৪ মে বঙ্গবন্ধু সেতুর পূর্ব ও পশ্চিমের মহাসড়ক সংস্কার কাজে নিয়োজিত ইউডিসি কোম্পানীর ট্রাকের চালকের কাছ থেকে ১১শ’ টাকার টোকেন দিয়ে তার কাছ থেকে ১৪শ’ টাকা আদায় করেছে। পরে বিষয়টি নিয়ে প্রতিবাদ করলে ওই ট্রাক চালককে মারধর ও লাঞ্চিত করে কর্তৃপক্ষ।
টোলপ্লাজার আরেকটি সিসি টিভি ফুটেজে দেখা গেছে, একটা বিকল ট্রাক আরেক ট্রাকের সাথে বেঁধে টোল পাড় হলেও টোল আদায় করা হয়েছে দু’টি ট্রাকের। অথচ ওই চালককে টোলের টোকেন দেয়া হয়েছে একটি ট্রাকে। ফলে একটি ট্রাকের টোলের টাকা সেতু কর্তৃপক্ষের হিসেবে জমা পড়েনি। এছাড়াও ১১শ’ টাকার গাড়ি টোলের টোকেন দিয়ে ১৪শ’ টাকা আদায় করার ঘটনাও ঘটেছে। এমন অনিয়মের প্রতিবাদ করলে পরিবহনের চালকদের লাঞ্চিত করার অভিযোগও আছে কোম্পানীর বিরুদ্ধে।
নারিশ পোল্ট্রি ফিডের ট্রাক চালক হামসত আলী ও করতোয়া পরিবহনের চালক আমিনুল ইসলাম টিনিউজকে বলেন, সেতুর টোল আগে গাড়ির ব্লু-বুক দেখিয়ে দিতাম ১১শ’ টাকা। আর এখন ব্লু-বুক না দেখেই বিআরটিএর অজুহাতে টাকা নিচ্ছে ১৪শ’ করে। সিরাজগঞ্জের বাস চালক আব্দুল কাদের টিনিউজকে জানান, একেক দিন একেক রকম টোল নেয়। কোন টোকেনে আনরেজিস্ট্রার হলে গাড়ির টোল নেয়া হয় ৯শ’ টাকা এবং গাড়ির রেজিষ্ট্রেশন নম্বর থাকলে টোল নেয়া হয় ৬৫০ টাকা। কারণ গাড়ির সিরিয়াল নম্বর ‘জ’ দিয়ে শুরু। একাধিক ট্রাক চালকরা টিনিউজকে জানান, অঘোষিতভাবে বাড়তি টোল আদায় করা হচ্ছে। এছাড়া ওজন স্টেশনে প্রবেশের সময় গাড়ির সামনের চাকায় ওজন তারতম্য হলে স্টকইয়ার্ডে পাঠিয়ে দিচ্ছে। স্টকইয়ার্ড ঘুরতেও টাকা দিতে হচ্ছে। ট্রাক থেকে মালামাল এদিক-সেদিক করতে লেবারদের টাকা দিতে হচ্ছে। ফলে পন্য পরিবহনের জন্য ব্যবসায়ীদের কাছ থেকে আমাদেরকেও বাড়তি ভাড়া আদায় করতে হচ্ছে। এর প্রভাব পড়ছে নিত্য প্রয়োজনীয় পন্যের উপরে।
কম্পিউটার নেটওয়ার্ক সিস্টেম (সিএনএস) কোম্পানীর টোল-কো অর্ডিনেটর মুকিতুল কবীর টিনিউজকে জানান, গাড়ির বডির মোডিফিকেশন করা হলে কোম্পানীর ম্যানেজমেন্টের নির্দেশে গাড়ির শ্রেনী পরিবর্তন করে ৮৫০ টাকার পরিবর্তে ১১শ’ টাকা নেয়া হয়। শিফট রিপোর্ট প্রিন্ট হওয়ার পর সেটি পরিবর্তন বা এডিট করে প্রিন্ট করার কোন সুযোগ নেই। তবে ম্যানুয়ালি আরেকটি রিপোর্টের সাথে শিফট রিপোর্ট মিলিয়ে দেখা হয়। এছাড়াও তিনি টিনিউজকে আরও জানান, টোল কালেক্টররা সম্ভবত ভুলবশত: টাকা ক্যাশ না করে এক্সাম্পট করে। কিন্তু পরবর্তিতে বাড়তি টাকা আলাদাভাবে বিবিএর একাউন্টে জমা দেয়া হয়।
এ বিষয়ে বাংলাদেশ সেতু কর্তৃপক্ষের (বিবিএ) বঙ্গবন্ধু সেতু সাইট কার্যালয়ের দায়িত্বপ্রাপ্ত কোন কর্মকর্তা কথা বলতে রাজি হননি। পরবর্তিতে বিবিএ সহকারি প্রকৌশলী ওয়াসিম আলী এবং সহকারি প্রকৌশলী আহসান মাসুদ বাপ্পীর সাথে একাধিকবার মোবাইলে যোগাযোগ করা হলেও কেউ ফোন ধরেননি।
শেয়ার করুন
Comments
comments
Tagged with
বঙ্গবন্ধু সেতুতে নতুন সিস্টেমে টোল ফাঁকির অভিযোগ!
Like to share?
Newer Postসখীপুরে একটি বাড়ি একটি খামার প্রকল্পের উঠান বৈঠক
Older Postকালিহাতী উপজেলা পরিষদের বাজেট ঘোষণা
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
আপডেট পেতে লাইক করুন
Friv
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৯৩৮৭১১৬৪৪, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By
Scroll
Your name:
Your email address:
Send post to email address, comma separated for multiple emails.
Cancel
ব্রেকিং নিউজঃ
জেলা যুবদলের কমিটি স্থগিত ঘোষনা ॥ টাঙ্গাইল জেলা বিএনপির পাল্টা কমিটির প্রস্তুতি মধুপুরে ৮ ইউপি নির্বাচনে ভোট গ্রহণ ১৩ জুলাই অনুষ্ঠিত হবে